SAL-staking: 32 vlugte gekanselleer | Maroela Media
Die gekanselleerde vlugte sluit 28 plaaslike vlugte, drie streeksvlugte en een internasionale vlug in.
Honderde desperate reisigers het by die SAL-toonbanke by die OR Tambo Internasionale Lughawe tou gestaan nadat hulle gehoor het dat hul vlugte vertraag of heeltemal gekanselleer is. Die stakende kajuitpersoneel eis dat hul internasionale kostoelaag van $130 (R1 710) na $170 (R2 236) verhoog word.
Gift Bilankulu, tesourier van die South African Cabin Crew Association (SACCA), het gesê kajuitpersoneel se kostoelae is nie voldoende wanneer hulle na internasionale bestemmings moet reis waar die lewensomstandighede anders as in Suid-Afrika is nie. Ongeveer 80% van SAL se kajuitpersoneel is lede van SACCA.
Die kajuitpersoneel het Woensdagoggend gesê hulle het geen ander keuse as om te staak nie, aangesien hul kostoelae in die afgelope ses jaar nog nie aangepas is nie.
Ann Skelton, 'n SAL-passasier wat veronderstel was om 'n vlug vanaf Johannesburg na Port Elizabeth te haal, het gesê sy is kalm, maar gefrustreerd dat sy in 'n ry moet wag. "Hulle het nou vir ons gesê die vlug is gekanselleer," het sy gesê.
Nog 'n reisiger, Hendry Mathonsi, het gesê hy het vanaf Nelspruit gery om 'n vlug na Kaapstad te haal vir 'n werksgeleentheid. "SAL het niks gesê nie. Ons het reeds besprekings aan daardie kant gemaak en as ons nie vandag opdaag nie, weet ons nie of ons vergoed sal word nie," het hy gesê.
Intussen berig EWN SAL het Woensdagmiddag 'n hofinterdik bekom om die staking te beëindig en werkers te dwing om onmiddellik terug te keer werk toe.
SAL het vroeër in 'n verklaring gesê hy het SACCA ingelig dat hy die hof sal nader om 'n einde aan die staking te bring.
Sal in my lewe nooit SAL vlieg nie. Te korrup ,vraatsug en uitgevreet.
As ek so na die fotos kyk lyk dit vir my of nóg kos die laaste sing is wat hulle nodig het. Jammer om dit te sê.
Ek bedoel ding, nie sing nie. So geskok nou oor sulke blatantheid ek kan nie eers reg tik nie.
Dit is uiters laag en gemeen. Die personeel het lankal alles noukeurig beplan. Hulle het met opsit die langnaweek gekies om soveel as moontlik onskuldige mense seer te maak. Daar is studente wat graag wou huis toe gaan, mense oppad na begrafnisse, werksonderhoude, ens. Geleenthede wat verlore gegaan het a.g.v. selfsugtige mense wat al voor of na die langnaweek kon gestaak het as dit dan nou moes gebeur. 'n Paar dae terug was dit die landswye busstaking ook voor die langnaweek… Die mense werf geen simpatie met hulle saak nie en hul optrede het die teenoorgestelde uitwerking. Hulle is en… Lees meer »
Verhoging van $130 na $170 wat freet die lot, Burger king meal kos max $10. Dis spending money vir die lot, almal by SAL vertel hoe die lot baklei om buitelandse vlugte te kry en vat dan hul gesinne saam, goed om te sien die lot gee ook nie om dat hul binnekort sonder week gaan sit nie! Lekker man!